چین اویغور پروفیسر نی محکمه ایتماقده. چین ده اوشلنگن اویغور اکادمیسن الهام توختی نینگ محکمه ایش لری باشله ماقده. چین پایتختی پکن ده جنوری آیی نینگ ۱۵ نچی کونیده "بولوچی لیک" عیبلاوی بیلن نظارت آستی گه آلینیب, کمپیوتری, موبایلی و ایریم علمی فعالیت لری قولی دن آلینیب قویلگن توخی نینگ, سینجان خود مختار منطقه سی نینگ مرکزی اورومچی ده گی بیر محکمه ده محکمه ایتیلیشی کوتیلماقده. پکن ده گی مینزو عالی بیلیم یورتی ده اقتصاد پروفیسری بولگن ۴۵ یاشیده گی توختی, مخالف سیاست لری سببلی آلدین هم بیر نیچه مراتبه پولیس تمانیدن نظارت آستی گه آلینگن ایدی. انسان حق لری نی تعقیب ایتیش متحصص لری, عیبدار دیب تاپیلیشی تقدیرده, توختی نینگ ۱۵ ییل یاکه بیرعمر آزاد لیق محروم ایتیلیشی نینگ ممکن ایکن لیگی نی بلدرماقده. توختی نینگ اوشله نیشی آرتیدن غرب دنیا سی, انسان حق لری و ایرکین لیک لر دایره سیده اونینگ قویب یوباریلیشی نی طلب ایتگن ایدی. براق, چین رهبریتی امریکا قوشمه ایالت لری و غرب دنیا سی نینگ چین نینگ ایچکی مسئله لری گه اره لشمس لیگی کیره ک ایکن لیگی نی بلدرگن ایدی. توختی, میلادی ۲۰۰۵ نچی ییلی ده قورگن "اویغور آنلاین" نامیده گی سایتی بیلن اویغور لرنینگ فرهنگی مسئله لری باره سیده بحث ایترایکن, چین نینگ اویغور لرگه قره تیلگن سیاست لری نی تنقید ایتگن ایدی. اوشبو سایت میلادی ۲۰۰۸ نچی ییلی می آیی نینگ ۱۵ نچی کونیده پکن رهبریتی تمانیدن بیرکیتیلیب قویلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
